
RAPORT DE SPECIALITATE
privind aprobarea transferului dreptului de proprietate cu titlu gratuit al microbuzului electric şcolar achiziționat prin proiectul „Microbuze electrice pentru elevii din județul Ilfov" finanțat prin Planul Național de Redresare și Reziliență, Pilonul VI: Politici pentru noua generație, Componenta C15: Educație şi aprobarea încheierii unui protocol de cooperare între Județul Ilfov - Consiliul Județean şi Unitatea Administrativ-Teritorială Cornetu
    Obiectivul general al PNRR este dezvoltarea României prin realizarea unor programe şi proiecte esențiale, care să sprijine reziliența, nivelul de pregătire pentru situații de criză, capacitatea de adaptare şi potențialul de creştere, prin reforme majore şi investiții cheie cu fonduri din Mecanismul de Redresare şi Reziliență. Planul Național de Redresare şi Reziliență (PNRR) susține, prin componenta C15- Educație, o serie de investiții relevante pentru unitățile de învățământ preuniversitar care vizează îmbunătățirea condițiilor de transport în zonele slab deservite, prin furnizarea de microbuze şcolare "verzi". 
    In data de 08.09.2023, a fost semnat Contractul de finanțare înregistrat la sediul Județului Ilfov-Consiliul Județean cu nr. 18169, prin care se urmăreşte îmbunătățirea condițiilor de transport în zonele slab deservite prin furnizarea de microbuze şcolare "verzi" ecologice, prietenoase cu mediul şi cu un consum energetic redus, facilitând astfel accesul copiilor şi tinerilor la educație, prin protejarea mediului înconjurător în acelaşi timp. Județul Ilfov-Consiliul Județean a achiziționat un număr de 33 de microbuze electrice şcolare, conform Contractului de achiziție publică "Furnizare de microbuze electrice pentru elevi" nr.19797 din 04.07.2024, pentru un număr de 31 de unități administrativ-teritoriale având calitatea de beneficiari finali ai proiectului, după cum urmează: Nuci, Ciolpani, Jilava, Snagov, Vidra, Găneasa, Gruiu, Tunari, Afumați, Clinceni, Domneşti, Buftea, Periş, Brăneşti, Cernica, Grădiştea, Berceni, Chiajna, Corbeanca, Cornetu, Ştefăneştii de Jos, Ciorogârla, Copăceni, 1 Decembrie, Glina, Măgurele, Bragadiru, Dobroeşti, Pantelimon, Voluntari şi Baloteşti.
   Obiectul protocolului vizează transferul dreptului de proprietate cu titlu gratuit al microbuzului electric şcolar marca FORD, identificat cu seria de şasiu WF0EXXTTRBRDK48032, achiziționat de Județul Ilfov-Consiliul Județean prin proiectul ,,Microbuze electrice pentru elevii din județul Ilfov", către Unitatea Administrativ-Teritorială Cornetu, conform ghidului solicitantului.
    Părțile semnatare convin să transfere dreptul de proprietate cu titlu gratuit al microbuzului electric achiziționat de Județul Ilfov-Consiliul Județean prin proiectul ,,Microbuze electrice pentru elevii din județul Ilfov", finanțat prin Planul Național de Redresare şi Reziliență, Pilonul VI: ,„Politici pentru noua generație", Componenta C15: Educație, cu scopul utilizării acestuia, exclusiv, pentru activități care au scop educațional. De asemenea, conform Contractului de finanțare nr. 18169/08.09.2023, părțile semnatare au obligația de a menține investiția pe o perioadă de 5 (cinci) ani, cu începere de la data încheierii exercițiului financiar în cursul căruia a fost realizată ultima plată (31.12.2024), respectiv până la 31.12.2029. 
  Tinând cont de cele menționate mai sus, am întocmit prezentul raport pentru a însoți Proiectul de Hotărâre privind aprobarea transferului dreptului de proprietate cu titlu gratuit al microbuzului electric şcolar achiziționat prin proiectul ,,Microbuze electrice pentru elevii din județul Ilfov" finanțat prin Planul Național de Redresare şi Reziliență, Pilonul VI: Politici pentru noua generație, Componenta C15: Educație şi aprobarea încheierii unui protocol de cooperare între Județul Ilfov - Consiliul Județean şi Unitatea Administrativ-Teritorială Cornetu.

